armvectores/hy_wikipedia_2023 huggingface dataset:
Հետմահու դիմակ

Հետմահու դիմակ, մահադիմակ, մոմե կամ գիպսե դիմակ, որը պատրաստվում է մահացած անձանց դեմքից։ Հետմահու դիմակները կարող են մահացողի հիշատակ լինել կամ օգտագործվել դիմանկարների պատրաստման համար։ Հաճախ հնարավոր է լինում տարբերակել այն դիմանկարները, որոնք նկարվել են հետմահու դիմակների հիման վրա, որովհետև դիմակի պատրաստման ժամանակ գիպսի վրա առաջանում են զգալի տարբերություններ և շեղումներ։ Որոշ մշակույթներում հետմահու դիմակները կավե կամ այլ նյութից պատրաստված արտեֆակտեր են, որոնք դրվում են մահացածի դեմքին՝ թաղման արարողության ժամանակ։ Սրանցից ամենից տարածվածները հին եգիպտական դիմակներն են, որոնք օգտագործվել են դիակների մումիֆիկացման համար (օրինակ՝ Թութանհամոնի դիմակը)
10-րդ դարում շատ եվրոպական երկրներում, հետմահու դիմակներն օգտագործվել են մահացածի թաղման մեծ դիմանկարներում։ 18-19-րդ դարերում տարածված էր պատրաստել անհայտ մահացած անձանց հետմահու դիմակներ՝ նրանց հետագա նույնականացման նպատակով։ Այս արարողությունը հետագայում փոխարինվել է լուսանկարչությամբ (հետմահու լուսանկարչություն)։
Դեմքերը վնասված անձանց ժամանակ վերցրել են նրանց ձեռքերի գիպսե կաղապարը։ Կենդանի և ապրող մարդկանցից ու կենդանիներից վերցրած դիմակներն անվանում են կյանքի դիմակներ։ Ֆրենոլոգիայում կեղծ գիտական նպատակներով օգտագործվում են դիմակների երկու տեսակներն էլ։


== Պատմություն ==


=== Քանդակներ ===

Մահացած մարդկանց դեմքից դիմակներ պատրաստելը ավանդույթ է շատ երկրներում։ Հին Եգիպտոսում հուղարկավորության ամենագլխավոր մասը դիակի մումիֆիկացումն էր, որը աղոթքների ուղեկցությամբ մտցվում էր էմալապատ, ոսկով և թանկագին քարերով զարդարված սարկոֆագի մեջ։ Ծեսի կարևոր մաս էր կազմում նաև հատուկ քանդակված դիմակը, որը դրվում էր մահացածի դեմքի վրա։ Հին եգիպտացիները հավատում էին, որ դիմակը ուժեղացնում է հոգին և պաշտպանում այն մեռյալների աշխարհի ճանապարհին հանդիպող չար հոգիներից։ Ամենահայտնի դիմակներից մեկը Թութենհամոնի դիմակն է, որը պատրաստված է ոսկուց, թանկագին քարերից և ունի փարավոնի դեմքին բնորոշ գծեր։
1876 թվականին հնէաբան Հենրիխ Շլիմանը հայտնաբերեց Միկենայի վեց դամբարանները։ Նա վստահ էր, որ այդ դամբարանները պատկանում են հին հունական թագավորներ և հերոսներ Ագամենոնին, Կասանդրային, Էվրիմդոնին և այլոց։ Բոլոր գանգերը ոսկեզօծ էին։ Այժմ քիչ հավանական է համարվում, որ գանգերը պատկանել են հունական այդ հերոսներին։


=== Գիտություն ===
Հետմահու դիմակները լայնորեն կիրառվել են գիտության մեջ 18-րդ դարի վերջում, մարդու ֆիզիոգնոմիայի բազմազանությունն ուսումնասիրելու համար։ Կյանքի դիմակները նույնպես տարածված էին։ Հնէաբանները այս դիմակներն օգտագործում էին հայտնի անձանց և հանցագործների ֆիզիոգնոմիկ հատկանիշների հետազոտման համար։ Դիմակներ էին հավաքվում նաև ռասայական տարբերությունների ուսումնասիրման նպատակով։ Հետմահու դիմակները մինչև լուսանկարչության բացահայտումը կիրառվել են նաև դատաբժկության մեջ մահացածի նույնականացման նպատակով։


== Տե՛ս նաև ==
Հետմահու լուսանկար
Սուգ


== Ծանոթագրություններ ==
Կուրդգելաուր

Կուրդգելաուր (վրաց.՝ კურდღელაური), գյուղ Վրաստանում։ Գտնվում է Կախեթի մարզ երկրամասի Թելավի մունիցիպալիտետում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3962 մարդ։


== Ծանոթագրություններ ==
Պոռնոգրաֆոմանիա

Կախվածություն պոռնոգրաֆիայից կամ Պոռնոգրաֆոմանիա, սեռական խանգարման ենթադրյալ ձև, մարդու պաթոլոգիական կախվածությունը պոռնոգրաֆիայից։ Չի  հիշատակվում հոգեբանական խանգարումների, ախտորոշման և վիճակագրության տեղեկագրքում (DSM-IV)։


== Սահմանումը ==
Պոռնոգրաֆիայից կախվածությունը կարող է սահմանվել, որպես հոգեբանական խանգարում  կամ կախվածությունը պոռնոգրաֆիայից,  որը բնութագրվում  է  անընդհատ պոռնոգրֆիայի  դիտման, կարդալու կամ այդ թեմայի մասին մտածելով, որի արդյունքում նվազում է անհատի կյանքի որակը։


== Տեսակներ ==


=== Պոռնագրաֆիայից կախվածությունը Այրոնսի և  Շնայդերի սահմանման մեջ ===
Ֆորմալ չափանիշները առաջարկվել են DSM-IV-ի ալկոհոլի կախվածության չափանիշներին  համանման։ Գուդմանան համեմատել է DSM-ի տարբեր կախվածությունների տարբեր չափանիշները և  տվել է խանգարման հիմնական նշանները․

Քրոնիկ անկարողությունը դիմադրել կախվածության առարկայի հանդեպ ցանկությունը
Աճող լարվածությունը, նախորդող ործողությունների հետ։Այս նշանները կարող են վերաբերել գրեթե ցանկացած կախվածության, և բնութագրում են  անվերահսկելի գործողությունները։


=== Կախվածություն ինտերնետ պոռնոգրաֆիայից ===
Ինտերնետ պոռնոգրաֆիայից կախվածությունը վերաբերում է համաշխարհային ցանցի միջոցով ձեռք բերած պոռնոգրաֆիայի ստացմանը։ Կախվածությունը այս տեսանկյունից համարվում է  ավելի ուժեղ, քան սովորական կախվածությունը պոռնոգրաֆիայից։ Հիվանդները իրենց կախվածությունը բավարարելու համար անցկացնում են նոր և ավելի ծանր պառնոգրաֆիայի որոնում համացանցում։


== Տես նաև ==
Սեռական խանգարումների ցանկ


== Ծանոթագրություններ ==


== Արտաքին հղումներ ==
Կախվածություն պոռնոյից․ ի՞նչ անել
Statement of Daniel Linz, Ph.D. on The Science Behind Pornography Addiction Archived 2009-04-08 at the Wayback Machine.
Old Temptation and the Internet Pornography Archived 2007-09-27 at the Wayback Machine.
http://www.feedtherightwolf.org/2009/10/candeo-can-overcoming-pornography-and.html Archived 2011-09-01 at the Wayback Machine. Candeo Addiction.
http://www.freedombeginshere.org Archived 2019-06-12 at the Wayback Machine.
http://www.throughtheflame.org
Statistics about pornography in 2016
Պելագիչևո

Անվան այլ կիրառումների համար տե՛ս՝ Պելագիչևո (այլ կիրառումներ)Պելագիչևո  (բոս․՝ Pelagićevo, սերբ.՝ Пелагићево / Pelagićevo, խորվ.՝ Pelagićevo), քաղաք Բոսնիա և Հերցեգովինայի հյուսիսարևելյան հատվածում (Բրչկո քաղաքից արևմուտք և Շամաց քաղաքից հարավ-արևելք)։ Պելագիչևո համայնքի վարչական կենտրոնը։


== Բնակչություն ==
Ըստ 2013 թվականի մարդահամարի տվյալների՝ քաղաքի բնակչությունը կազմում է 2 796 մարդ, իսկ համայնքի բնակչությունը՝ 7 332 մարդ։
1991 թվականի մարդահամարի համաձայն՝ քաղաքում ապրել է 3.066 մարդ, որոնցից՝

սերբեր - 2.973 (96,97 %)
հարավսլավներ - 46 (1,50 %)
բոսնիական մուսուլմաններ - 4 (0,13 %)
խորվաթներ - 17 (0,55 %)
այլազգիներ - 26 (0,85 %)Ընդամենը։ 3.066 մարդ


== Ծանոթագրություններ ==


== Արտաքին հղումներ ==
Պելագիչևո համայնքի պաշտոնական կայքէջ
Радио-телевизија Републике Српске: Пелагићево: Проглашено стање елементарне непогоде, 15. 6. 2012.
Радио-телевизија Републике Српске: Пелагићево: Израелци граде фабрику, посао за 150 радника
Պոգոլկա

Պոգոլկա (ռուս.՝ Поголка), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լերոյ Աարոն

Լերոյ Աարոն (դեկտեմբերի 8, 1933(1933-12-08), Բրոնքս շրջան, Նյու Յորք, Նյու Յորք, ԱՄՆ - նոյեմբերի 28, 2004(2004-11-28), Սանտա Ռոզա, Կալիֆոռնիա, ԱՄՆ), ամերիկացի լրագրող, խմբագրող, գրող, դրամատուրգ։ Ծնվել է 1933 թվականի դեկտեմբերի 8-ին։ Գեյ և լեսբի լրագրողների ազգային ասոցիացիայի հիմնադիրն է։ Նա նաև հանդիսանում է Ռոբերտ Մեյնարդի լրագրողական կրթության ինստիտուտի հիմնադիրներից մեկը։ 2005 թվականին Լերոյ Աարոնին ներկայացնում են գեյ և լեսբի լրագրողների ազգային ասոցիացիայի փառքի սրահ։


== Վաղ կյանքը ==
Աարոնը ծնվել է 1933 թվականի դեկտեմբերի 8-ին Նյու Յորքում՝ Բրոնկսում։ Երբ Լերոյը 3 տարեկան էր, նրա մայրը մահացավ ստամոքսի քաղցկեղից։ Աարոնը գերազանց ավարտել է Բրաունովյան համալսարանը և ստացել է մագիստրոսի աստիճան Կոլումբիայի համալսարանի լրագրության ֆակուլտետում։ Նա ծառայել է ԱՄՆ-ի Ռազմածովային նավատորմում։ Աարոնն ընդունվել է աշխատանքի Վաշինգտոն Փոստ ամսագրում, որտեղ աշխատել է 14 տարի։


== Մահը ==
Լերոյ Աարոնը մահացել է 2004 թվականի նոյեմբերի 28-ին քաղցկեղից։


== Էկրանավորում ==
Աղոթքներ Բոբիի համար


== Ծանոթագրություններ ==
Ինչպես գիրք գրել

«Ինչպես գիրք գրել. նոթեր արհեստի մասին» (անգլ.՝ On Writing: A Memoir of the Craft), ամերիկացի հանրահայտ գրող Սթիվեն Քինգի ինքնակենսագրական և խորհրդատվական գիրքը, որի առաջին հրատարակությունը լույս է ընծայվել 2000 թվականին  Charles Scribner's Sons հրատարակչության կողմից։
Գիրքը բաղկացած է հինգ մասից։ Առաջինում հեղինակի ինքնակենսագրությունն է, որտեղ Քինգը նկարագրում է իր կյանքի առավել վառ դեպքերն ու իրադարձությունները՝ մեծ տեղ հատկացնելով մանկության ու դպրոցական տարիներին և հնարավորություն ընձեռելով հասու դառնալու, թե անձնական կյանքի ինչ դրվագներ ու դիպվածներ են ազդեցություն գործել Քինգի՝ որպես գրողի, ձևավորման վրա։ Երկրորդ մասում ("What Writing Is") հեղինակն ընթերցողին համոզում է, որ գրելն իսկապես լուրջ գործ է։ Երրորդում ("Toolbox") քննարկում է անգլիագիր գեղարվեստական գրականության մեջ կիրառված գրողական տեխնիկայի տեսակներն ու տարրերը, չորրորդում ("On Writing") հանգամանալի խորհուրդներ է տալիս սկսնակ հեղինակներին, արդեն տպագրված զանազան գրքերից բերում թե՛ լավի, թե՛ վատի նմուշօրինակ-հատվածներ, հինգերորդում ("On Living: A Postscript") նկարագրում է իր հետ պատահած ավտովթարը և ներկայացնում, թե այն ինչպես է ազդել իր կյանքի հետագա ընթացքի վրա։
2008 թվականին Entertainment Weekly ամենշաբաթյա հանդեսը Քինգի On Writing խորագրով գիրքն ընդգրկել է իր կազմած "The New Classics: Books – The 100 best reads from 1983 to 2008" ցանկում։ Գրաքննադատներ Շարոն Ջոնսոնը և Ջուլի Վուն, առաջինը՝ The Patriot-News լրագրում, երկրորդը՝ Associated Press-ում լույս ընծայված գրախոսականներում, դրվատել են Քինգին և նրա գրողական վարպետության դասերն ու խորհուրդները համարել ծանրակշիռ ("solid")։ Ջոն Մարկ Էբերհարտն էլ Sunday Free Lance-Star-ում տպագրած գրախոսականում եզրահանգել է, որ On Writing-ը անցումային կարևոր մի աշխատություն է, որը Սթիվեն Քինգին կարող է առաջնորդել դեպի ստեղծագործական ավելի մեծ նվաճումներ ("a slight but transitionally important work that should lead [King] to better things")։


== Ծանոթագրություններ ==


== Արտաքին հղումներ ==

On Writing at Google Books
Յաբլոնցևո

Յաբլոնցևո (ռուս.՝ Яблонцево), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 53 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գաջալի

Գաջալի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 75 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Պանդիվեռե (գյուղ, Վեյկե-Մաառյա շրջան)

Անվան այլ կիրառումների համար տե՛ս՝ Պանդիվեռե (այլ կիրառումներ)Պանդիվեռե (էստ․՝ Pandivere), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 88 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռաքել Ռաստենի

Ռաքել Ռաստենի (դան․՝ Raquel Rastenni, լրիվ անունը՝ Աննա Ռեյչել Ռաստեն (դան․՝ Anna Rachel Rastén, օգոստոսի 21, 1915(1915-08-21), Կոպենհագեն, Դանիա - օգոստոսի 17, 1998(1998-08-17), Skodsborg, Ռուդերսդալ, Մայրաքաղաքային տարածաշրջան, Դանիա), հրեական ծագումով դանիացի երգչուհի։
1958 թվականին ներկայացրել է Դանիան Եվրատեսիլ 1958 երգի մրցույթում "Jeg rev et blad ud af min dagbog" երգով և զբաղեցրել 8-րդ հորիզոնականը։


== Կենսագրություն ==
Երգչուհու կարիերան սկսել է 1938 թվականին՝ առաջին անգամ ելույթ ունենալով ռադիոյով։ 1940-ականների սկզբին հիմնել է իր տրիոն, համերգային շրջագայություն կատարել Շվեդիայում, թողարկել առաջին ալբոմը։
1943 թվականի հոկտեմբերին հարկադրված՝ լքել է Դանիան, որն ընկել էր գերմանացի ֆաշիստների տիրապետության տակ։ Ապրել ու ելույթներ է ունեցել Շվեդիայում։ Նրա ոճը համեմատել են Էլլա Ֆիցջերալդի ոճի հետ։
1945 թվականին վերադարձել է Դանիա, դարձել այդ երկրի առաջատար երգիչներից մեկը։ Ռաքել Ռաստենիի հանրահայտ հիթերից են Vovsen i vinduet-ը («Շնիկը պատուհանի մոտ»), Heksedansen-ը («Վհուկի պարը»)։ Ամենից շատ՝ 120 հազար օրինակ վաճառվել է Hele ugen alene («Միայնության յոթ օր») երգի ձայնագրությունը։ Ռաքել Ռաստենին դանիացի առաջին արտիստուհին է, ում հաջողվել է ոսկե ձայնապնակ նվաճել։
Նա երգել է ոչ միայն դանիերեն, այլև շվեդերեն, իդիշով, իվրիտով։


== Ծանոթագրություններ ==


== Գրականություն ==
Laursen, Carsten Michael (1999). ''Top-Pop: Navne i dansk pop 1950-2000"' ("Top-Pop: Nombres del pop danés 1950-2000"). L&R Fakta. ISBN 87-614-0086-6.


== Արտաքին հղումներ ==
Raquel Rastenni Internet Movie Database կայքում
Det Virtuelle Musikbibliotek (The Virtual Music Library) article on Raquel Rastenni, in English, with photo)
Ինստագրամում ամենաշատ հետևորդներ ունեցող հաշիվների ցանկ

Այս ցուցակը պարունակում է լուսանկարների և տեսանյութերի տարածման համար Ինստագրամ սոցիալական հարթակում 50 ամենաշատ հետևորդներ ունեցող հաշիվները։ 2020 թվականի հունիսի դրությամբ ամենաշատ հետևորդներ ունեցող անհատը պորտուգալացի ֆուտբոլիստ Կրիշտիանու Ռոնալդուն է՝ ավելի քան 223 միլիոն հետևորդներով, իսկ ամենաշատ հետևորդներ ունեցող կինը ամերիկացի երգչուհի Արիանա Գրանդեն է՝ ավելի քան 189 միլիոն հետևորդներով։ Ինստագրամն ունի իր սեփական բրենդային կայքէջը հարթակում, որն ավելի քան 352 միլիոն հետևորդ է հաշվարկում՝ այն ամենաշատ հետևորդներ ունեցող հաշիվն է։ National Geographic-ն այդ առումով երկրորդ բրենդային հաշիվն է՝ ավելի քան 138 միլիոն հետևորդներով։ Ընդհանուր առմամբ 19 հաշիվ գերազանցել է 100 միլիոն բաժանորդի ցուցանիշը։


== Ամենաշատ հետևորդներ ունեցող հաշիվներ ==
Հետևյալ աղյուսակը թվարկում է Ինստագրամում ամենաշատ հետևորդներ ունեցող 50 հաշիվները 2020 թվականի հունիսի 7-ի դրությամբ, նրանց հետևորդների թիվը՝ կլորացված է մինչև միլիոնը, ինչպես նաև յուրաքանչյուրի մասնագիտությունը կամ գործունեությունը և երկիրը։


== Տես նաև ==
Ինստագրամի ամենաշատ հավանում ստացած լուսանկարների ցանկ
ՅուԹյուբում ամենից շատ դիտված տեսահոլովակների ցանկ
Թվիթեր սոցիալական կայքի ամենաշատ հետևորդներ ունեցող օգտատերերի ցանկ
Սպոթիֆայում ամենաշատ հետևող արտիստների ցուցակը


== Ծանոթագրություններ ==
Ֆեթհիե

Ֆեթհիյե (թուրքերեն՝ Fethiye), շրջան և քաղաք Թուրքիայի հարավարևմտյան մասում, Մուղլայի մարզում։ Բնակչությունը՝ ▲157 745 մարդ (2018)։ Քաղաքը գտնվում է լեռան ստորոտին։ Քաղաքից 40 կմ հեռավորության վրա գտնվում է Դալամանի օդանավակայանը։ Ֆեթհիյում արևոտ է տարվա շուրջ 285 օրը։ Հանգստյան շրջանը այստեղ սկսվում է մարտի վերջից և շարունակվում մինչ նոյեմբերի վերջ։


== Պատմություն ==

Քաղաքի տարածքում անտիկ ժամանակներում գոյություն է ունեցել Թելմես անունով քաղաք (հուն․՝ Τελμησσος)։ Քաղաքը շատ հայտնի էր և համարվում էր գուշակության կենտրոն և նվիրված էր Ապոլոնին։ Թելմեսը ուներ ակտիվ տնտեսական կապեր Հռոդոսի հետ և մ.թ.ա. 5-րդ դարում մտնում էր Աթենքի կողմից վերահսկվող Դելոսի միության մեջ։
Մ.թ.ա 240- 197 թվականներին Թելմեսում կառավարում էին Պտղոմեոսը` Լիսիմախոսի որդին և նրա սերունդները` որդին Լիսիմախը, թոռը` Պտղոմեոսը և ծոռնուհին` Բերենիկան։ Ապամեայի հաշտության պայմանագրով Թելմեսը անցավ Պերգամոնի արքային, իսկ 133 թվականին մտավ Լիկիայի կազմի մեջ` դառնալով Հռոմի դաշնակիցը։ 43 թվականին Լիկիան կորցրեց իր ինքնիշխանությունը և դարձավ հռոմեական պրովինցիա։
VIII դարում քաղաքը վերանվանվեց Անաստասիոպոլիս, ի պատիվ բյուզանդական կայսեր։ IX դարում այն ստացավ նոր անվանում` Մակրի (հուն․՝ Μακρη` երկար, երկարաձիգ), ի պատիվ մոտակայքում գտնվող կղզու։ Այս անվանումը ուներ քաղաք մինչ 1914 թվականը, երբ հույների արտաքսումից հետո, քաղաքը անվանվեց ի պատիվ ռազմական օդաչու Ֆեթհի բեյի(թուրքերեն՝ Fethi Bey), ով զոհվել էր ինքնաթիռի կործանման արդյունքում` 1914 թվականին։
1912 թվականին այստեղ բնակվում էին 14 242 թուրքեր, 9 217 հույն։
1857 և 1957 թվականներին տեղի ունեցած երկրաշարժերը ավերեցին գրեթե բոլոր պատմական հուշարձանները։ Քաղաքում պահպանվել են հին հռոմեական թատրոնի, XV դարի ասպետական ամրոցի ավերակները։ Ֆեթհիյե հարևանությամբ գտնվող լեռան լանջին պահպանվել են լիկիական դամբարանները։ Ամենամեծ դամբարանը Ամինտասի դամբարանն է, որի պատին պահպանվել են հունարեն «Amyntou tou Ermagiou (Ամինտաս, Հերմագիոսի որդի)» գրությունը։ Համարվում է, որ Ամիտասը եղել է Տելմեսոսայի տիրակալներից մեկը։ Քաղաքում գործում է քաղաքային թանգարանը, որում ներկայացված են հնագիտական գտածոների և էթնոլոգիական արվեստի նմուշների հարուստ հավաքածու։


== Տես նաև ==
Օլյուդենիզ


== Ծանոթագրություններ ==


== Արտաքին հղումներ ==
Շրջանի պաշտոնական կայք էջը (թուրքերեն)
Քաղաքի պաշտոնական կայք էջը (թուրքերեն)
Բուխոլովո (գյուղ, Շախովսկոյ շրջան)

Բուխոլովո (ռուս.՝ Бухолово), գյուղ Ռուսաստանի Մոսկվայի մարզի Շախովսկոյ շրջանի կազմում։
Բնակչությունը 2005 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարեն Կարախանյան

Կարեն Արմիկի Կարախանյան (Ղարամանյան) (դեկտեմբերի 23, 1973, Երևան, ՀԽՍՀ - հունվարի 7, 1994, Լեռնային Ղարաբաղի Հանրապետության, գ․ Հորադիզ), ուսանող–հրետանավոր, նշանառու, Արցախյան ազատամարտի մասնակից։ 1990 թվականից սովորել է Երևանի Պետական Ճարտարապետաշինարարական ինստիտուտում։ 1992 թվականին N զորամիավորման կազմում (հաշվարկի հրամանատարի տեղակալ) մասնակցել է Կապանի ինքնապաշտպանական և Ֆիզուլիի (Հորադիզ) ազատագրական մարտերին։ Ոչնչացրել է հակառակորդի զինապահեստը։ Հետմահու պարգևատրվել է ՀՀ Արիության մեդալով։
S.P.Q.R.

S.P.Q.R.` լատիներեն հապավում է, որը գործածվել է Հռոմեական Հանրապետությունում և Հռոմեական կայսրությունում։ Պատկերվել է հռոմեական լեգիոնների զինանշաների վրա։


== Ծագում և իմաստ ==
Ծագում է լատիներեն Senatus Populus Que Romanus առաջին տառերից և նշանակում է` "Հռոմի սենատ և ժողովուրդ"։ S.P.Q.R. տեսքով արտահայտությունը բազմաթիվ անգամներ հանդիպում է հռոմեական պատմական գրականության մեջ, այդ թվում՝ Կիկերոնի ճառերում, Տիտոս Լիվիոսի Ab urbe condita libri աշխատությունում։ Գործածվել է նաև Հռոմեական կայսրության անկումից դարեր անց։ 1414 թվականից մինչև 1517 թվականը Հռոմի սենատը հատում էր SPQR փորագրությամբ մետաղադրամներ։


== Մշակույթում ==
Հայտնի կոմիքսում Օբելիքսը հռոմեացիներին համարում է գիժ, ասելով "Ils sont fous ces romains" ("Գիժ են այս հռոմեացիները")։ Իտալերեն այն թարգմանվում է որպես "Sono Pazzi Questi Romani", որի հապավումն է՝ SPQR։


== Ծանոթագրություններ ==


== Արտաքին հղումներ ==
Instances of "Roman Senate and People" in www.Perseus.edu


== Տես նաև ==
Լատիներեն արտահայտությունների ցանկ «S»
(5376) 1990 DD

(5376) 1990 DD, աստերոիդ աստերոիդների հիմնական գոտում։ Հայտնաբերվել է 1990 թվականի փետրվարի 16-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,412949 ա. մ., առավելագույնը մոտենում է 1,9887 ա. մ. հեռավորության վրա և հեռանում 2,8372 ա. մ.։ Արեգակի շուրջ մեկ ամբողջական պտույտ է կատարում 1369,05 երկրային օրվա ընթացքում, իր ուղեծրով շարժվելով միջինում 0,262955 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5376) 1990 DD աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ախիլ

Ախիլ, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Ճորոխ գետի ձախ ափին։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սաուրիս

Սաուրիս  (իտալ․՝ Sauris), կոմունա Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 424 մարդ (2008 թվականի տվյալներով)։ Բնակչության խտությունը 10 մարդ/կմ²։ Տարածքը՝ 42 կմ²։ Փոստային ինդեքս՝ 33020։ Հեռախոսային կոդ՝ 0433։
Բնակավայրի հովանավորն է համարվում սուրբ Սանտ Օսվալդո դի Նորթումբերիան։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0433 86245
Էլեկտրոնային հասցե։ protocollo@sauris.com
Գլխավոր կայք։ http://www.sauris.com/


== Արտաքին հղումներ ==
Բնակավայրի գլխավոր կայք (իտալ.)
Ազգային ինստիտուտի վիճակագրություն(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աստերոիդների ցանկ (45201-45300)

Աստերոիդների ցանկ (45101-45200)  • Աստերոիդների ցանկ  • Աստերոիդների ցանկ (45301-45400)
 Աստերոիդների ցանկ (45101-45200)  • Աստերոիդների ցանկ  • Աստերոիդների ցանկ (45301-45400)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Վոյ Վոժ (Կուշվոժի վտակ)

Անվան այլ կիրառումների համար տե՛ս՝ Վոյ Վոժ (այլ կիրառումներ)Վոյ Վոժ (ռուս.՝ Вой-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կուշվոժ գետի աջ ափին՝ 4 կմ հեռավորության վրա։ Գետի երկարությունը կազմում է 28 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000074390
Կոդը ըստ հիդրոլոգիական հետազոտության (ՌԴ) — 103007439
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Հակահարված (արվեստագետների խումբ)

Անվան այլ կիրառումների համար տե՛ս՝ Հակահարված (այլ կիրառումներ)Հակահարված, Երևանում փողոցային արվեստով (սթրիթ արտով) զբաղվող երիտասարդ արվեստագետների խումբ, որոնք քաղաքի փողոցներում գրաֆիտիի և պաստառների տեսքով, իրենց պնդմամբ, «հակահարված» են հասցնում անարդարությունների։


== Պատմություն ==
Խումբը կազմավորվել է 2012 թվականին։ Ժամանակի ընթացքում անդամները փոխվել են, բայց գործունեությունը չի դադարել։ Խմբի գաղափարները չեն համապատասխանում որևէ քաղաքական ուժի գաղափարներին և միավորվելը անդամների համար ազատ ստեղծագործական տարածք ստեղծելու փորձ է։
«Հակահարածի» անդամները ըստ իրենց պնդման պարզապես նկարիչներ չեն, այլ իրենց արվեստով աջակցում են քաղաքացիական շարժումներին։ Աֆրիկյանների տան ակտիվիստներին, քաղբանտարկյալների շարժման ակտիվիստների, «Ոչ թալանին» նախաձեռնության ակտիվիստներին և այլք։
«Հակահարվածի» անդամներին մի քանի անգամ բերման են ենթարկել ոստիկանանակն բաժանմունք։


== Անդամներ ==
Հիմա «Հակահարվածի» երեք հիմնական անդամներն (արտակտիվիստները) են Արտակ Գևորգյանը, Հերբերտ Գևորգյանն ու Լուսինե Հայրապետյանը։


== Ստեղծագործություններ ==
Հայտնի ստեղծագործություններից են պատին պատկերված Շանթ Հարությունյանի, Ժիրայր Սեֆիլյանի նկարները։


== Ծանոթագրություններ ==
Պյուիրոլան

Պյուիրոլան (ֆր.՝ Puyrolland), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Տոննե Բուտոն կանտոնի կազմի մեջ։ Հանդիսանում է Սեն ժան դ՛Անժելի շրջանը։
Համայնքի INSEE կոդ՝ 17294։


== Բնակչություն ==
Համայնքի բնակչությունը 2010 թվականին կազմում էր 195 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Պյուիրոլանի վիճակագրության ազգային ինստիտուտ (ֆր.)
Հայրիկները

«Հայրիկներ» (ֆր.՝ Les Compères), ֆրանսիացի ռեժիսոր Ֆրանսիս Վեբերի 1983 թվականին նկարահանված կատակերգական ֆիլմ։ Պիեռ Ռիշար-Ժերար Դեպարդյե զույգի երեք հայտնի կատակերգական ֆիլմերից մեկը (մյուս երկուսը՝ «Ձախողակները» և «Փախստականները»)։


== Սյուժե ==
Երիտասարդ Տրիստանը փախչում է տնից։ Նրա մայրը՝ Քրիստինան, օգնության համար որոշում է դիմել իր երկու նախկին սիրեկաններին՝ ամաչկոտ և ձախորդ Ֆրանսուա Պինյոնին և հաղթանդամ լրագրող Ժան Լյուկային։ Որպեսզի նրանցից չստանա մերժում, երկուսին էլ առանձին ասում է, որ հնարավոր է Տրիստանը հենց իրենց որդին լինի։
Փնտրումների ժամանակ Ֆրանսուան և Ժանը հանդիպում են, իսկ ընթացքում նաև իմանում են, որ փնտրում են նույն տղային ...


== Դերերում ==


== Ծանոթագրություններ ==


== Արտաքին հղումներ ==
Հայրիկները(անգլ.) ֆիլմը Internet Movie Database կայքում
«Les Compères»(անգլ.) ֆիլմը allmovie կայքում:
Դպրոցասեր տիկնանց ընկերություն

Դպրոցասեր կանանց ընկերություն, ստեղծվել է 1879 թվականի մայիսի 1 թվականին, Կոնստանդնուպոլսում, Օրթագյուղի Հռիփսիմյան վարժարանի սանուհիների նախաձեռնությամբ, հայ աղջիկների կրթության գործին նպաստելու և վարժուհիներ պատրաստելու նպատակով։


== Ընդհանուր նկարագիր ==
Դպրոսասեր Կանանց Ընկերությունը սկզբում կոչվում Էր «Դպրոցասեր հայուհյաց ընկերություն»։ Կազմավորմանը մեծապես աջակցել են Ս․ Տյոաաբը և նրա մայրը՝ Նազլը Վահանը։ Ընկերության պատվավոր նախագահն էր Կոնստանդնուպոլսի պատրիարք Ներսես Վարժապետյանը, ապա՝ պատրիարք Հարություն Վեհապետյանը, պատվավոր անդամներն էին՝ Հ․ Այվազովսկին, Գ․ Չիլինկիրյանը, Ս․ Տյուսաբը և ուրիշներ։ Ընկերության միջոցները գոյանում էին անդամավճարներից, նվիրատվություններից։ 1879 թվականի նոյեմբերի 5-ին բացվել է Դպրոսասեր Կանանց Ընկերության վարժարանը, որը գործում է ցայսօր։ 1882 թվականին ընկերությունը Կոնստանդնուպոլսում կազմակերպել է առաջին հայկական գեղարվեստական ցուցահանդեսը (Հ․ Այվազովսկու մասնակցությամբ); 1895–1896 թվականներին դադարեցրել է գործունեությունը և վերսկսել 1908 թվականին։ 1915 թվականից հետո արգելվել և կրկին գործել է սկսել 1920 թվականին։ 1922 թվականին Դպրոսասեր Կանանց Ընկերությունը (վարժարանի հետ) տեղափոխվել է Սալոնիկ, ապա Մարսել և 1928 թվականից հաստատվել Փարիզում, որտեղ կազմվել է նոր վարչություն՝ գրող Անայիսի նախագահությամբ։ 1937 թվականից Դպրոցասեր Կանանց Ընկերության խնամակալությունը ստանձնել է ՀԲԸՄ։
Յուլդաշ Ախունաբաբաև

Յուլդաշ Ախունաբաբաև (ուզբ.՝ Yo‘ldosh Oxunboboyevich Oxunboboyev, Йўлдош Охунбобоевич Охунбобоев, հուլիսի 1, 1885(1885-07-01), Մարգիլան, Margelansky Uyezd, Ֆերգանայի մարզ, Ռուսական կայսրություն - փետրվարի 28, 1943(1943-02-28), Տաշքենդ, Ուզբեկական ԽՍՀ, ԽՍՀՄ), ուզբեկ կոմունիստ հեղափոխական, խորհրդային քաղաքական գործիչ, Ուզբեկական Խորհրդային Սոցիալիստական Հանրապետության (ՈւզԽՍՀ) համահիմնադիր ։
Ծնվել է 1885 թվականի հուլիսի 13-ին։ 1921 թվականին դարձել է ԽՄԿԿ անդամ։ 1916 թվականին դեհկանների ապստամբությանը մասնակցելու համար ձերբակալվել է։ 1919-1920 թվականներին եղել է Չքավորների և բատրակների միության Մարգելանի վարչության նախագահ։ Մասնակցել է բասմաչների ապստամբության ճնշմանը։
1925-1937 թվականներին եղել է Ուզբեկական ԽՍՀ Կենտգործկոմի նախագահը, 1938-1943 թվականներին՝ Ուզբեկական ԽՍՀ Գերագույն խորհրդի նախագահության նախագահը։
Մահացել է 1943 թվականի փետրվարի 28-ին։


== Գրականություն ==
Н. Садыкова: Юлдаш Ахунбабаев. Изд-во Акад. наук УзССР, Taschkent 1957.
Вахид Касымович Валиев: Н ародный аксакал. Страницы жизни и деятельности Юлдаша Ахунбабаева. Гос. изд-во Узбекской ССР, Taschkent 1962.
Ахунбабаев Юлдаш. In: Большая советская энциклопедия (dritte Auflage, Moskau 1969–1978; russisch).
Ахунбабаев, Юлдаш. In: Евгений Михайлович Жуков (ред.)։ Советская историческая энциклопедия. Издательство «Советская энциклопедия», Moskau 1973–1982.
Ахунбабаев, Юлдаш. In: Саид-Карим Зиядуллаев: Ташкент. Энциклопедия. Главная редакция Узбекской Советской Энциклопедии, Taschkent 1983, S. 44.
Юлдаш Ахунбабаев (1885–1943). In: К. Е. Житов, Х. Т. Турсунов, Леонтина Павловна Зотова: Революцией призванные. биографические очерки. «Узбекистан», Taschkent 1987, S. 251f.
Ахунбабаев, Юлдаш. In: Константин Александрович Залесский: Империя Сталина. Биографический энциклопедический словарь. Вече, Moskau 2000, S. 37f.


== Ծանոթագրություններ ==
Ավանի կաթողիկոսություն


== Ընդհանուր տեղեկություններ ==

Ավանի կաթողիկոսություն, Հակաթոռ կաթողիկոսություն։ Գործել է 591–602 թվականներին, Երևանի այժմյան հյուսիսարևելյան մասում։ Ստեղծվել է Բյուզանդիայի Մորիկ կայսրի կարգադրությամբ՝ ի հակակշիռ Պարսկաստանի տիրապետության տակ գտնվող Դվինի Հայոց հայրապետական աթոռի։ Ըստ 7-րդ դարի պատմիչ Սեբեոսի, կաթողիկոսարանը կառուցել է Հայաստանի բյուզանդական մասի հակաթոռ կաթողիկոս Հովհան Բագարանցին 591 թվականին, Այրարատ նահանգի Կոտայք գավառի Ավան գյուղաքաղաքում։ Կաթողիկոսարանի Կաթողիկե եկեղեցին (ավելի ուշ անվանվել է Ս. Հովհաննես եկեղեցի) արտաքուստ ուղղանկյուն է, ներսից՝ խաչաձև գմբեթավոր (գմբեթը չի պահպանվել), քառախորան, չորս անկյուններում շրջանաձև հատակագծով, գմբեթածածկ ավանդատներով, որոնք աղոթասրահի հետ հաղորդակցվում են շրջանի երեք քառորդ հատվածքի խորշերով։ Կառուցված է տեղական տուֆի սրբատաշ քարերով, ունի զուսպ հարդարանք, առանձնանում է ճակտոնազարդ, կամարակապ, տպավորիչ շքամուտքը։ Ավանի Կաթողիկեն հռիփսիմեատիպ եկեղեցիների վաղագույն թվագրված նմուշն է և քրիստոնեական ճարտարապետության մեջ առաջին հնգագմբեթ եկեղեցիներից։ Կաթողիկեին հյուսիսից կից է կաթողիկոսական պալատը, որը եկեղեցու հետ հաղորդակցվում է հյուսիսային խորանում բացված մուտքով։ 602 թվականին Պարսից Խոսրով 2-րդ Փարվեզ արքան գրավել է Ավանը և վերացրել Ավանի կաթողիկեն, որից հետո այն դարձել է վանք։ 607 թվականին Հայոց կաթողիկոս Աբրահամ Ա Աղբաթանեցու հրավիրած եկեղեցական ժողովին մասնակցել է Ավանի վանքի երեց Հունանեսը։ Ավանի Կաթողիկեի հառավային կողմում է թաղվել 611 թվականին վախճանված Հովհան Բագարանցի հակաթոռ կաթողիկոսը։ 1679 թվականի հունիսի 4-ի երկրաշարժից Ավանի կաթողիկոսարանի համալիրն ավերվել է։ 1940 թվականին պեղվել է կաթողիկոսարանի տարածքը, նորոգվել են արևմտյան և մասնակիորեն՝ հյուսիսային ու արևելյան ճակատները։ 1968 թվականին բարեկարգվել է տարածքը։ 1978 թվականին պեղվել է կաթողիկոսարանի պալատական շենքը, նորոգվել Կաթողիկեի հարավային ճակատը։


== Պատկերներ ==
Աշոտ Սիմոնյան

Աշոտ Ժորայի Սիմոնյան (նոյեմբերի 7, 1980(1980-11-07), Կաթնաղբյուր, Թալինի շրջան, Հայկական ԽՍՀ, ԽՍՀՄ), Հայաստանի պետական գործիչ, Հայաստանի Արագածոտնի մարզպետ։


== Կրթություն ==
1998-2003 թթ. - սովորել և ավարտել է Երևանի պետական տնտեսագիտական ինստիտուտը, որակավորումը՝ տնտեսագետ։
2003-2007 թթ.- Երևանի պետական տնտեսագիտական ինստիտուտ, հայցորդ։


== Աշխատանքային գործունեություն ==
2004-2006 թթ. -«Պետական աջակցություն Հայաստանի մանկական խնամակալական կազմակերպությունների շրջանավարտներին» ծրագիր, տնտեսագետ
2006 թ.-ՄԱԿ-ի ՊՀԾ (Պարենային համաշխարհային ծրագիր) Լոռու, Շիրակի, Տավուշի, Գեղարքունիքի, Սյունիքի և Վայոց ձորի մարզերի FFT, FFE, SF-ի ծրագրերի փորձագետ
2006-2008 թթ.- «Պետական աջակցություն Հայաստանի մանկական խնամակալական կազմակերպությունների շրջանավարտներին» ծրագրի համակարգող
2010-2017 թթ.- «Ամինտաս Գրուպ» ՍՊԸ, տնօրեն
2017 թ. հուլիսիս-2018 թ. մայիսի 3- Հայաստանի Արագածոտնի մարզպետ
2018 թվականի հունիսի 1-ին Հայաստանի կառավարության որոշմամբ նշանակվել է Հայաստանի Արագածոտնի մարզպետ։Հայ Յեղափոխական Դաշնակցութիւն կուսակցության անդամ է։
Զինապարտ է։


== Ընտանիք ==
Ամուսնացած է, ունի մեկ որդի։


== Ծանոթագրություններ ==


== Արտաքին հղումներ ==
Աշոտ Սիմոնյան - Հայաստան դաշինք
Մորտկա

Մորտկա (ռուս.՝ Мортка), քաղաքատիպ ավան Ռուսաստանի Խանտի-Մանսիական ինքնավար օկրուգի Կոնդինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3793 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շապին Գարահիսարի գավառ

Շապին Գարահիսար, գավառ Արևմտյան Հայաստանում, Սեբաստիայի վիլայեթում։ Կենտրոնը Շապին Գարահիսար քաղաքն էր։
Երբեմն մտել է նաև Տրապիզոնի վիլայեթի կազմի մեջ։
Զբաղեցնում էր Սեբաստիայի վիլայեթի հյուսիսարևելյան մասը։ Հյուսիսից ու հյուսիս-արևելքից սահմանակից էր Տրապիզոնի վիլայեթին, արևմուտքից Թոկատի գավառին, իսկ արևելքից Էրզրումի վիլայեթին։


== Պատմություն ==
Տեղի հայերի մեծ մասը թուրքերի կոտորվեցին 1895-1896 թվականի ջարդերի և 1915 թվականների Մեծ եղեռնի ժամանակ։Կենդանի մնացածները տարագրվեին տարբեր երկրներ։


== Բնակչություն ==
XX դարի սկզբին ուներ 80 000 բանկիչ, որից 35 000-ը հայեր էին։


== Տնտեսություն ==
Հայերի հիմնական զբաղմունքը արհեստներն էր։ Լայն տարածում ուներ գորգագործությունը։


== Պատմամշակութային կառույցներ ==
Շապին Գարահիսարը 1903 թվականին ուներ 3 վանք և 32 գործող եկեղեցի։


== Վարչական բաժանում ==
Գավառը բաժանված էր 5 գավառակների և 6 գյուղախմբերի։ Ուներ 1100 գյուղ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մետաղաէկզոպեպտիդազ

Մետաղաէկզոպեպտիդազ, ֆերմենտ, որը գործում է որպես մետաղապրոտեինազ էկզոպեպտիդազ։
«Մետաղակարբօքսիպեպտիդազ» տերմինը հաճախ օգտագործվում է մետաղաէկզոպեպտիդազ կարբօքսիպեպտիդազ ֆերմենտը նկարագրելու համար։


== Տես նաև ==
Մետաղաէնդոպեպտիդազ


== Արտաքին հղումներ ==
US National Library of Medicine
Մուրավսկոե

Մուրավսկոե (ուկրաիներեն՝ Муравське), ավան Ուկրաինայի Խարկովի մարզի Զոլոչևի շրջանում։ Հիմնադրվել է 1910 թվականին։
2001 թվականի տվյալներով Մուրավսկոե ավանում բնակվում էր 5 մարդ։ Բնակավայրը զբաղեցնում է 0,1 կմ² տարածք։ Բնակչության խտությունը կազմում էր 50 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գուդերմեսի շրջան

Գուդերմեսի շրջան (չեչեներեն՝ Гуьмсен кlошт, ռուս.՝ Гудерме́сский райо́н), մունիցիպալ շրջան Չեչնիայի Հանրապետության արևելքում։ Վարչկենտրոնը Գուդերմես քաղաքն է։ Բնակչությունը՝ 81 651 մարդ (2010)


== Աշխարհագրություն ==
Շրջանը գտնվում է Չեչնիայի արևելյան մասում և սահամանակից է Դաղստանին։ Հյու


== Ծանոթագրություններ ==


== Տես նաև ==
Չեչնիայի վարչական բաժանում


== Արտաքին հղումներ ==
Գուդերմեսի շրջանը Չեչնիայի կառավարության կայքում Archived 2011-10-18 at the Wayback Machine.
Յասնոգորոդկա (գյուղ, Ելանեցի շրջան)

Յասնոգորոդկա (ուկրաիներեն՝ Ясногородка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1924 թվականին։
2001 թվականի տվյալներով Յասնոգորոդկա գյուղում բնակվում էր 451 մարդ։ Բնակավայրը զբաղեցնում է 0,932 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3740) Մենգե

(3740) Մենգե (անգլ.՝ Menge), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 2,463796 ա. մ., առավելագույնը մոտենում է 1,8076 ա. մ. հեռավորության վրա և հեռանում 3,12 ա. մ.։ Արեգակի շուրջ մեկ ամբողջական պտույտ է կատարում 1412,56 երկրային օրվա ընթացքում, իր ուղեծրով շարժվելով միջինում 0,254857 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3740) Մենգե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժորժ Դեմիրճյան

Ժորժ Դեմիրճյան (1932, Բուենոս Այրես, Արգենտինա), հայ գեղանկարիչ։


== Կենսագրություն ==
1952 թվականին հաճախել է Բուենոս Այրեսի մասնավոր նկարչական ստուդիաները։ Ցուցահանդեսների մասնակցել է 1957 թվականից։ Անհատական ցուցահանդեսներ է ունեցել 1959, 1960, 1961, 1962 թթ.։


== Ստեղծագործություններ ==
«Դաշտում»
«Խելահեղության դուռը»


== Մատենագրություն ==
Jorge Demirjian. Pinturas, 1962.


== Ծանոթագրություններ ==
Երեմեևո (այլ կիրառումներ)

Երեմեևո, կարող է վերաբերել՝

Երեմեևո - գյուղ, որը գտնվում է Մոսկվայի մարզի Իստրինսկի շրջանում
Երեմեևո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում
Քելվին Մերֆի

Քելվին Ջերոմ Մերֆի (անգլ.՝ Calvin Jerome Murphy, մայիսի 9, 1948(1948-05-09), Նորուոլկ, Ֆեյրֆիլդ շրջան, Կոնեկտիկուտ, ԱՄՆ), ամերիկացի պրոֆեսիոնալ բասկետբոլիստ


== Խաղացողի կարիերա ==
Խաղացել է խաղարկողի և հարձակվող պաշտպանի դիրքերում։ Սովորել է Նիագարայի համալսարանում։ 1970 թվականի NBA դրաֆթի ժամանակ ընտրվել է «Սան Դիեգո Ռոքեթս» ակումբի կողմից՝ 18-րդ համարի ներքո, որը հաջորդ տարի տեղափոխվել է Հյուստոն, և իր ամբողջ պրոֆեսիոնալ կարիերան անցկացրել է այդ ակումբում։ NBA-ում ընդհանուր առմամբ անցկացրել է 13 մրցաշրջան։ 1966 թվականին դարձել է ավագ դպրոցում սովորողների միջև լավագույն բասկետբոլիստ։ Ընդգրկվել է NBA սկսնակների առաջին հավաքկանի մեջ (1971)։ Մեկ անգամ մասնակցել է NBA բոլոր աստղերի խաղին (1979)։ 1979 թվականին դարձել է Ջեյմս Ուոլթեր Քենեդիի անվան մրցանակի դափնեկիր։ Երկու անգամ ընդգրկվել է NCAA առաջին համաամերիկյան հավաքականի մեջ (1969—1970), ինչպես նաև մեկ անգամ NCAA երկրորդ համաամերիկյան հավաքականի մեջ (1968)։ Նրա կողմից «Ռոքեթս»-ում անմահացված է 23-րդ համարը։ 1993 թվականին ընդգրկվել է Բասկետբոլի փառքի սրահի մեջ։ NBA կարիերայի ընթացքում ընդհանուր առմամբ անցկացրել է 1002 խաղ, որոնցում հավաքել է 17 949 միավոր (17,9 մ/խ), կատարել է 2103 անդրադարձ, 4402 փոխանցում, 1165 խլում և 51 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Կատվադաղձ Մուսինի

Կատվադաղձ Մուսինի (լատ.՝ Nepeta mussinii), խուլեղինջազգիների ընտանիքին պատկանող դեղաբույս։


== Նկարագրություն ==
Փայտացող արմատով և ճյուղավոր ցողուններով բազմամյա թավոտ խոտաբույս է։ Կարճ կոթունավոր աղեղնաեզր տերևները հակադիր դասավորված են 30-60 սմ բարձրությամբ ցողունի վրա։ Փոքր երկարավուն-ձվաձև տերևները երկու կողմերից ծածկված են կարճ թավով։ Ցողունների գագաթներին ողկույզանման ծաղկաբույլեր առաջացնող խիտ կիսահովանոցներում հավաքված են համեմատաբար խոշոր ծաղիկները։ Մոխրագույն երանգ ունեցող երկշուրթ մանուշակագույն ծաղիկները աճում են ցողունների գագաթին։ Պտուղները շագանակագույն էլիպսաձև ընկուզիկներ են։


== Տարածվածություն ==
Աճում է լեռնային գոտիների չոր քարքարոտ լանջերին, թփուտներում և ժայռերի վրա։ Հանդիպում է Արմավիրի, Կոտայքի մարզերում և Երևանում։ Մեղրատու բույս է։


== Նշանակություն ==
Բուժական նպատակներով օգտագործում են բույսի վերգետնյա մասը, որը հավաքում են ծաղկման շրջանում։ Երիտասարդ տերևներն ու ճյուղերն օգտագործում են սննդի, իսկ թարմ և չորացրած տերևները՝ օղու և լիկյորների արտադրության մեջ։


== Ծանոթագրություններ ==
Ռոքի թանգարան (Ուֆա)

Ռոքի թանգարան (բաշկիրերեն՝ Рок музейы), ռոք երաժշտությանը նվիրված թանգարան Բաշկորտոստանի Ուֆա քաղաքում։ Հիմնվել է 2008 թվականին։ Այստեղ ներկայացված ցուցանմուշները լուսաբանում են անցյալ դարի 70-ական թվականներից մինչ օրս ընկած ժամանակահատվածը։


== Պատմություն ==
Ռոքի թանգարանի ցուցադրությունում կան եզակի լուսանկարներ, պաստառներ, հայտնի ռոք երաժիշտների մուլտֆիլմեր և 70-ականների դարաշրջանի այլ «ռոք մասունքներ»։ Գաղափարի հեղինակը գրող և նկարիչ Ալեքսանդր Սպիրիդոնովն է։ Ոգեշնչված Ուֆայում տարածված ռոքնռոլի աուրայով՝ Սպիրիդովը 2007 թվականի աշնանը մտահղացել է թանգարան հիմնել։ Ժամանակին Ալեքսանդրը սովորել էր լեգենդար ռոք երաժիշտի «ДДТ» խմբի հիմնադիր և առաջնորդ Յուրի Շևչուկի հետ Բաշկիրիայի Մ. Ակմուլլայի անվան պետական մանկավարժական համալսարանի արվեստի և գրաֆիկայի բաժնում։ Ռոքի թանգարանն ի սկզբանե նախատեսվել էր անվանել Շևչուկի անունով, բայց երաժիշտը դեմ է եղել։


== Տեղակայում ==
Ռոքի թանգարանը գտնվում է Ուֆայի պատմական կենտրոնում, քաղաղաքային տրանսպորտի «Կինո Ռոդինա», «Ազգային երիտասարդական թատրոն», «Գոստինի Դվոր» կայարանների անմիջական հարևանությամբ՝ Լենինի փողոց 42 հասցեում գտնվող «Ռոդինա» կինոթատրոնի շենքում գտնվող արտ ակումբում, որտեղ ժամանակին ռոք համերգներ են կայացել։


== Ծանոթագրություններ ==
Վիլյալբա դել Ալկոր

Վիլյալբա դել Ալկոր (իսպ.՝ Villalba del Alcor) համայնք Իսպանիայում՝ անդալուզիական Ուելվա պրովինցիայի Էլ Կոնդանո շրջանում։ Տարածքը՝ 62 կմ2, բնակչությունը՝ 3465 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Villalba del Alcor
GuadalInfo
Villalba del Alcor Archived 2007-09-29 at the Wayback Machine.
Wiki de Villalba del Alcor
Կիշկիլ

Կիշկիլ (ռուս.՝ Кишкиль), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 448 կմ հեռավորության վրա Գետի երկարությունը 67 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.

Ջրային օբյեկտի, պետական ջրային գրանցման կոդը - 10010300412111100036214
Հիդրոլոգիական ուսումնասիրությունների կոդը - 111103621
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նորա Գուլբրանդսեն

Նորա Գուլբրանդսեն (նորվ.՝ Nora Gulbrandsen, դեկտեմբերի 29, 1894(1894-12-29) կամ նոյեմբերի 29, 1894(1894-11-29), Օսլո, Նորվեգիա - փետրվարի 14, 1978(1978-02-14) կամ փետրվարի 14, 1974(1974-02-14), Օսլո, Նորվեգիա), ճենապակու և կերամիկայի բնագավառներում աշխատող նորվեգացի դիզայներ։


== Կենսագրություն ==
Նորա Գուլբրանդսենը ծնվել է Քրիստիանիայում (այժմ՝ Օսլո)՝ Աքսել Յուլիուս Հանսենի և Աննա Սոֆի Լունդի ընտանիքում։ 1917-1922 թվականներին ամուսնացած է եղել մեծածախ առևտրական Կառլ Սիգլեր Գուլբրանդսենի (1892-1976) հետ։ 1943 թվականին Նորան ամուսնացել է ինժեներ և տոհմաբան Օտտո Դելֆին Ամունդսենի հետ։
1923-1927 թվականներին սովորել է Նորվեգիայի արհեստագործական և արվեստի արդյունաբերության ակադեմիայում (Statens Håndverks- og Kunstindustriskole), որն ավարտելուց հետո որպես դիզայներ աշխատել է Պորսգրունի ճենապակու գործարանում։ 1928-1946 թվականներին եղել է Պորսգրունի գործարանի գեղարվեստական ղեկավար, 1928-1940 թվականներին գործարանի համար նախագծել է մի քանի ճենապակյա հավաքածուներ, որոնք լավ ընդունելության են արժանացել։ 1946 թվականից Օսլոյում կերամիկայի արտադրամաս է ունեցել։
Պորսգրունում աշխատելու ընթացքում Գուլբրենսենը նախագծել է մոտավորապես 300 տարբեր նմուշներ և մոդելներ։ Ոգեշնչվել է ար-դեկո ոճով և կուբիստական ուղղությամբ։ Գուլբրանդսենի աշխատանքների ընտրյալ հավաքածուն ցուցադրվում է Պորսգրունի քաղաքային թանգարանում (Porselensmuseet):


== Ծանոթագրություններ ==


== Արտաքին հղումներ ==
Porselensmuseet website Archived 2018-01-12 at the Wayback Machine.
Գարեգին Գաբրիելյան

Վիքիպեդիայում կան հոդվածներ  Գաբրիելյան ազգանունով այլ մարդկանց մասին:Գարեգին Աշոտի Գաբրիելյան (սեպտեմբերի 3, 1961(1961-09-03), Բաքու, Ադրբեջանական ԽՍՀ, ԽՍՀՄ), Հայաստանի ռազմական գործիչ, Հայաստանի Նախագահի գլխավոր ռազմական տեսչի առաջին տեղակալ, գեներալ-լեյտենանտ։


== Կրթություն ==
1979–1983 - սովորել և ավարտել է Բաքվի բարձրագույն համազորային հրամանատարական ուսումնարանը։
1989 - Սարատովում ավարտել է վերապատրաստման մասնագիտական դասընթացները։


== Զինվորական ծառայությունը ==
1983–1985 - Գերմանիայում զբաղեցրել է դասակի հրամանատարի, 1985–1988 թվականներին վաշտի հրամանատարի պաշտոնները։
1988 - վերադարձել է Անդրկովկասյան զինվորական օկրուգ։
1988–1990 - զբաղեցրել է Շամշադինի զինվորական կոմիսարի տեղակալի պաշտոնը։
1990–1992 թ. սկիզբ - հանրապետական զինկոմիսարիատում զբաղեցրել է բաժնի պետի օգնականի, այնուհետև ավագ օգնականի պաշտոնները։
1992–1994 - ծառայել է ՀՀ ՊՆ Վարդենիսի պարետատանը որպես պարետ;
1994–1995 - ծառայել է ՀՀ ՆԳՆ ներքին զորքերի վարչությունում որպես մարտական պատրաստության բաժնի պետ,
1995–2000 - ներքին զորքերի թիվ 1033 զորամասի հրամանատար։
2000–2001 - ծառայել է՝ ՀՀ ՊՆ թիվ 68617 զորամասի հրամանատար,
2001–2005 - ՀՀ ՊՆ թիվ 60925 զորամասի հրամանատար,
2005–2007 - ՀՀ ՊՆ թիվ 16396 զորամասի հրամանատար,
2007–2008 - ՀՀ ՊՆ թիվ 24236 զորամասի հրամանատար։
2008 թվականի հուլիսի 2-ին ՀՀ Նախագահի հրամանագրով նշանակվել է ՀՀ ոստիկանության զորքերի հրամանատար, ոստիկանության պետի տեղակալի պաշտոնին։
2012 թվականի ապրիլի 2-ին ՀՀ Նախագահի հրամանագրով ազատվել է ՀՀ ոստիկանության զորքերի հրամանատար, ոստիկանության պետի տեղակալի պաշտոնից։
2014 թվականի նոյեմբերի 28-ին ՀՀ Նախագահի կարգադրությամբ նշանակվել է Հայաստանի Հանրապետության Նախագահի գլխավոր ռազմական տեսչի առաջին տեղակալ։


== Կոչումներ ==
1983 - լեյտենանտ,
1985 - ավագ լեյտենանտ,
1988 - կապիտան,
1991 - մայոր,
1993 - փոխգնդապետ,
1996 - գնդապետ,
2004 հունվարի 26 - ՀՀ Նախագահի հրամանագրով շնորհվել է գեներալ-մայորի կոչում,
2010 հունիսի 17 - ՀՀ Նախագահի հրամանագրով շնորհվել է գեներալ-լեյտենանտի զինվորական կոչում։


== Պարգևներ ==
«Մարտական խաչ» 2-րդ աստիճանի շքանշան։
«Վարդան Մամիկոնյան» շքանշան։
«Հայրենիքին մատուցած ծառայությունների համար» 1-ին աստիճանի մեդալ (2006)։
Արիության մեդալ (2010)։
Մարտական ծառայության մեդալ (2011)
Գերատեսչական բազմաթիվ մեդալներ։


== Ընտանիք ==
Ամուսնացած է, ունի երեք դուստր, մեկ որդի։


== Արտաքին հղումներ ==
ՀՀ Ոստիկանության պաշտոնական կայք(չաշխատող հղում)


== Ծանոթագրություններ ==
Սերժիու Օլիվեյրա

Սերժիու Միգել Ռելվաշ դի Օլիվեյրա (պորտ.՝ Sérgio Miguel Relvas de Oliveira, հունիսի 2, 1992(1992-06-02), Paços de Brandão, Santa Maria da Feira), պորտուգալացի ֆուտբոլիստ, «Պորտու» ակումբի և Պորտուգալիայի ազգային հավաքականի  կենտրոնական կիսապաշտպան։


== Ակումբային կարիերա ==
«Պորտու» ակումբի սան է։ Հիմնական թիմում նորամուտը կատարել է Պորտուգալիաի գավաթի խաղում 17 տարեկան  4 ամսական և 15 օրականում՝ դառնալով «Պորտուի» լավագույն խաղացողը, որը դուրս է եկել խաղադաշտ պաշտոնական խաղում։
2010/11 մրցաշրջանում վարձավճարով տեղափոխվել «Բեյրա Մար» ակումբ։


== Հավաքականում ==
2008 թվականին կատարել է նորամուտը  Պորտուգալիաի պատանեկան հավաքականում (մինչև 17 տարեկանների)։
2010 թվականին  ընդգրկվել է հավաքականի հայտացուցակում՝ մասնակցելու Եվրոպայի առաջնությանը և մասնակցել է 3 խաղի։
2018 թվականի սեպտեմբերի 6-ին Խորվաթիայի հավաքականի դեմ ընկերական խաղում Օլիվեյրան կատարել է նորամուտը Պորտուգալիայի հավաքականի կազմում։


== Վիճակագրություն ==


=== Ակումբային ===
2018 թվականի սեպտեմբերի 2-ի դրությամբ


=== Խաղեր հավաքականում ===
2018թվականի սեպտեմբերի 10-ի դրությամբԸնդհանուր՝ 2 խաղ / 0 գոլ, 1 հաղթանակ, 1 ոչ ոքի, 0 պարտություն


== Ձեռքբերումներ ==


=== Ակումբային ===
 «Պորտու» Պորտուգալիայի չեմպիոն – 2017/18
Պորտուգալիայի գավաթակիր – 2009/10
Պորտուգալիայի Սուպերգավաթի դափնեկիր – 2018


=== Հավաքականում ===
 Աշխարհի երիտասարդական առաջնության եզրափակչի մասնակից – 2011
 Եվրոպայի երիտասարդական առաջնության եզրափակչի մասնակից – 2015


== Ծանոթագրություններ ==


== Արտաքին հղումներ ==
Վիճակագրությունը Պորտուգալիայի ֆուտբոլի ֆեդերացիայի կայքում
Ten Hot Prospects At The UEFA European Under-19 Championships
Top 100 Football Wonderkids 2011 Archived 2011-06-13 at the Wayback Machine.
Վիճակագրությունը UEFA.com կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Air Baltic

Air Baltic Լատվիայի ազգային ավիաընկերություն։ Ընկերության գրասենյակը գտնվում է Ռիգայում։ Air Baltic իրականացնում է ուղևորափոխադրումների ու բեռնափոխադրումների չվերթներ։ Air Baltic ավիաընկերությունը հիմնված է երեք հիմնական օդանավակայաններում։ Բազայի օդանավակայանը, բացվել է Տալլինում, հունիսի 1-ին, 2010 թվականին։
Ընկերության բաժնետերերը, 99,8 % զեղճ են կատարել։


== Չվերթներ ==


== Գործընկերներ ==

Aeroflot (SkyTeam)
Air Astana
Aegean Airlines (Star Alliance)
Air Malta
Atlasjet Airlines
Alitalia (SkyTeam)
Armavia
Austrian Airlines (Star Alliance)
Belavia
British Airways (Oneworld)
Brussels Airlines (Star Alliance)
Georgian Airways
Emirates
Finnair (Oneworld)
Hainan Airlines
Lufthansa (Star Alliance)
Luxair
KLM (SkyTeam)
Rossiya-Russian Airlines
TAROM (SkyTeam)
TAP Portugal (Star Alliance)
SAS Scandinavian Airlines (Star Alliance)
Uzbekistan airways
Qatar Airways


== Կատարման ցուցանիշներ ==
Ավիաընկերությունը 2012 թվականին տեղափոխել է ավելի քան 3,089 միլիոն ուղևոր։ Իսկ 2009 թվականին տեղափոխել է ավելի քան 2,757 միլիոն ուղևոր (աճը կազմել է 6 %, իսկ 2008 թվականին — 2,590 միլիոն և աճը կազմել է 29 %)։


== Ծանոթագրություններ ==


== Արտաքին հղումներ ==
SAS Group(անգլ.)
Պաշտոնական կայք Archived 2016-01-10 at the Wayback Machine.
Նիկոլսկոե (գյուղ, Կլինսկի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ռուս.՝ Никольское), գյուղ Ռուսաստանի Մոսկվայի մարզի Կլինսկի շրջանի կազմում։
Բնակչությունը 2005 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
475

475 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 475 թվականն է, 
V դարի 75-րդ տարին։


== Դեպքեր ==


== Ծնունդներ ==


== Մահեր ==
Ալթայան ցեղ

Ալթայան ոչխար (ռուս.՝ Алтайская овца) ոչխարի, նրբագեղմ, բրդամսատու ցեղ։ Ստացվել է Ռուսաստանի Ալթայի երկրամասում։ Հաստատվել է 1949 թվականին։ 
Ալթայան ցեղի ոչխարները խոշոր են, ունեն ամուր կազմվածք, պարանոցի վրա՝ 1-3 մաշկային ծալք։ Խոյերի միջին կենդանի քաշը 90-100 կգ է, մաքիներինը՝ 55-65 կգ, բրդատվությունը համապատասխանաբար՝ 9-11 և 6-6,5 կգ, բրդի երկարությունը՝ 7-10 սմ։ Բուծվում է Ալթայի երկրամասում, Աիբիրում, Հյուսիսային Ղազախստանում և Ուրալում։
Զայցովկա (այլ կիրառումներ)

Զայցովկա, կարող է վերաբերել՝

Զայցովկա - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Զայցովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բոլշոյ Սաբսկ

Բոլշոյ Սաբսկ (ռուս.՝ Большой Сабск), գյուղ Ռուսաստանի Լենինգրադի մարզի Վոլոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1313 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանտ Անդրեա դի Կոնցա

Սանտ Անդրեա դի Կոնցա (իտալերեն՝ Sant'Andrea di Conza), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1930 մարդ, բնակչության խտությունը կազմում է 322 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 83053, հեռախոսային կոդ՝ 0827։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0827 35004 • 0827 35010
Էլեկտրոնային հասցե։ santandrea.comune@tiscali.it
Պաշտոնական կայք։ http://www.comune.santandreadiconza.av.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==